 

**Erasmus+ prispevek**

**Delovno mesto: Ashley Park House**

**Lokacija: Irska**

**Smer študija: Živilstvo in prehrana, 2. letnik, redni študij**

**Študent: Mark Jeraj**

Irska, drugače znana tudi po imenu “smaragdni otok”, je slikovita otoška država v severozahodni Evropi. Njena pokrajina zajema valovite zelene hribe, dramatične pečine, jezera in prečudovite plaže. Slovi po spremenljivem vremenu, živahni glasbi, gostoljubnosti in pa seveda Guinnessu.

Malo izven mesteca po imenu Nenagh, pokrajina Tipperary; stoji prečudovito posestvo z imenom Ashley Park House, ki je bilo zgrajeno v 18. stoletju. Na posestvu se nahaja glavna hiša, 31 apartmajev, obredna soba, dvorana in prečudoviti vrtovi, ki obdajajo hišo. Na posestvu se ukvarjajo z dogodki kot so: poroke, večerje in pikniki, prav tako pa gostom nudijo tudi prenočišče. V poletnem času so poroke skoraj vsak dan v tednu, kar je za nas nenavadno. Za vsako poroko pa stoji veliko zaposlenih, ki skrbijo za zadovoljstvo gostov.

Moje delo se vsakodnevno začne okrog osme ure zjutraj, ko začnem s pripravo sedežnega reda in postavitvijo miz, primerno količini gostov. Mize sem nato »opremil« s priborom, porcelanom in kristalnimi kozarci, na koncu dodal še dekoracijo, katero sta mladoporočenca želela. Nato sem kasneje, okrog petih popoldne, pričel z drugo izmeno, na kateri sem skrbel za vinsko strebžbo gostov.

Celotna izmenjava je bila prijetna izkušnja, na kateri sem dobil veliko novih znanj in poznanstev, ki mi bodo prišle prav v prihodnosti.



